|  |  |  |
| --- | --- | --- |
| Gerb | **ОБЩИНА ИХТИМАН** |  |
| **🖂 2050 гр. Ихтиман, ул. „Цар Освободител“ № 123**  **🕿 0724 / 82381, 🖷 0724 / 82550, obshtina\_ihtiman@mail.bg** |

**З А П О В Е Д**

№ 989 /05.07.2021г.

Във връзка с образувана административна преписка за изменение на кадастралния план, разработена по искане на Възложителят – Община Ихтиман с цел разделяне на поземлен имот пл.№ 383, кв. 32А по плана на с. Живково, утвърден със Заповед №0-1224/17.08.1977г. и образуване на два нови поземлени имоти, и след като се запознах с нея, установих следното:

Настоящият проект е изработен съгласно изискванията на Закона за кадастъра и имотния регистър и Наредба №РД 02-20-05/15.12.2016г. за съдържанието, създаването и поддържането на кадастралната карта и кадастралните регистри. Представени са нотариален акт №318/08.08.2002г., извадка от кадастрален план, обяснителна записка, скица-проект, трасировъчен план, координатен регистър, удостоверение от КИИП, заповед на Изпълнителен директор на АГКК, магнитен носител - CD диск.

С проекта за изменение на кадастралния план се цели разделяне на поземлен имот пл.№ 383, кв. 32А по плана на с. Живково, утвърден със Заповед №0-1224/17.08.1977г. и образуване на два нови поземлени имоти, като единият имот е обособен около масивна обслужваща сграда – ресторант и съставяне на актове за общинска собственост.

Проектът е разгледан от Общински експертен съвет по устройство на територията и приет с решение IV-10 по протокол №3 от 30.06.2021г.

С оглед на гореизложените мотиви и на основание чл.44, ал.1 т. 13 и ал. 2 от Закона за местното самоуправление и местната администрация, §4, ал1, т.2 от ПЗР на ЗКИР и §4, ал.6 от ПЗР на Наредба РД-02-20-5 от 15.12.2016г. за Съдържанието, създаването и поддържането на кадастралната карта и кадастралните регистри

**О Д О Б Р Я В А М :**

Проект за изменение на кадастралния план - разделяне на поземлен имот пл.№ 383 и образуване на два нови поземлени имоти кв. 32А по плана на с. Живково, общ. Ихтиман, обл. София. Новообразуваните поземлени имоти имат следните площи по графика:

площта на новообразувано ПИ пл. № 383 – 14 493 кв.м. , а площта на новообразувано ПИ пл. № 383 – 1 020 кв.м.

На основание §4, ал.8 от ПЗР на Наредба РД-02-20-5 от 15.12.2016г. за съдържанието, създаването и поддържането на кадастралната карта и кадастралните регистри, настоящата заповед да се обяви на заинтересованите лица по реда на АПК.

Настоящата заповед подлежи на обжалване пред Административен съд София област в 14 дневен срок от съобщаването й.

**КАЛОЯН ИЛИЕВ /п/**

**КМЕТ НА**

**ОБЩИНА ИХТИМАН**

Изготвил: /п/

Вяра Иванова

Главен специалист „АС“

Съгласувал: /п/

инж. Анна Чукова

геодезист Община Ихтиман

заповедта влиза в сила на:………………………..